Ekonoom waarsku oor gevolge van Gordhan-sage | Maroela Media
"Die afgelope week was baie onbestendig, met die rand wat op R13,45 teenoor die Amerikaanse dollar, R15,20 teen die euro en R17,57 teen die pond geopen het. Die rand het hierna geval na R14,32 teen die dollar, R16,17 teen die euro en R18,79 teen die pond na die onverwagte nuus dat Gordhan strafregtelik vervolg kan word," het Bishop gesê.
Volgens haar kan die rand tot R19 teen die dollar en R25 teen die pond val indien Gordhan nie sy termyn kan uitdien nie en sy plaasvervanger nie die graad van fiskale konsolidasie, wat nodig is, kan teweegbring nie.
Indien kredietgraderingsagentskappe glo die graad van fiskale konsolidasie, wat tans in die begroting uiteengesit is, 'n werklike risiko is, word dit baie moontlik dat Suid-Afrika se kredietgradering sal daal tot spekulatiewe graad.
"Die risiko bestaan dan dat 'n afwaartse spiraal kan ontwikkel, waar hoër leenkoste en stygende fiskale skuldverhoudings tot die BBP kan lei tot 'n verdere verswakking in staatsfinansies, wat in die uiterste geval kan lei tot 'n wanbetaling van soewereine skuld. In so 'n situasie, sou die rand waarskynlik in die rigting van R30,00 teen die dollar en R40,00 teen die pond kan beweeg."
Volgens Bishop is dit die persepsies van toekomstige kredietwaardigheid van 'n land se finansies wat vir die graderingsagentskappe tel en die huidige optrede van die regering van 'n land word gebruik om oor hierdie toekomstige kredietwaardigheid te oordeel.
Kan maklik gebeur want die anc regering voel nou nog minder vir die kiesers wat hulle stemme onttrek het …sal maar seker leer op die harde manier …jammer daar is geen medikasie vir as mens dom is nie ne
Plaas dit alles voor ongeskoolde JZ se deur want hy, in sy onkunde weet seker nou nog nie waaroor die bohaai gaan nie. Hy en sy reuse gesin kry alles wat hulle nodig het plus verniet. JAAG hom nou weg.
Hulle moet daai skelm stortkop toesluit vir sy bykans 800 aanklagtes teen hom!
Ai..wat n klomp.....
n Diktator voel niks want sy pens is dik en sy koffers vol! Die Wat hom in sy posisies sit sal maar nog lekker swaar kry ……ai Afrika…jul wonder hoekom….en die buite wereld lag…..ja kry maar swaar…..
"Iemand" het hom in daardie pos aangestel en dis dieselfde "iemand" wat hom daar hou. Soek daardie "iemand"!